ลือหึ่ง! “รมว.ทรัพยากรฯ-แรงงาน” ลาออก จ่อตบเท้ารับตำแหน่ง ส.ว.
ลือหึ่ง! “รมว.ทรัพยากรฯ-แรงงาน” ลาออก จ่อตบเท้ารับตำแหน่ง ส.ว.
ลือหึ่ง! “รมว.ทรัพยากรฯ-แรงงาน” ลาออก จ่อตบเท้ารับตำแหน่ง ส.ว.
3 พ.ค. 2562

รายงานข่าวจากทำเนียบรัฐบาล เปิดเผยว่า พล.อ.สุรศักดิ์ กาญจนรัตน์ รมว.ทรัพยากรธรรมชาติและสิ่งแวดล้อม(ทส.) ยกเลิกกำหนดการเป็นประธานการประชุมคณะกรรมการนโยบายบริหารจัดการถ้ำแห่งชาติ ครั้งที่ 2/2562 ที่วนอุทยานแห่งชาติถ้ำหลวง-ขุนน้ำนางนอน อ.แม่สาย จ.เชียงราย ระหว่างวันที่ 7-8 พ.ค. รวมทั้งได้ยกเลิกภารกิจทั้งหมดตั้งแต่วันนี้
ขณะที่มีกระแสข่าวว่าพล.อ.สุรศักดิ์ จะลาออกจากตำแหน่งเพื่อไปรับหน้าที่สมาชิกวุฒิสภา(ส.ว.) มีผลในวันที่ 8 พ.ค. นี้ โดยพล.อ.ประวิตร วงษ์สุวรรณ รองนายกรัฐมนตรี จะทำหน้าที่รักษาการในตำแหน่งดังกล่าวแทน
ขณะเดียวกันมีรายงานข่าวว่า พล.ต.อ.อดุลย์ แสงสิงแก้ว รมว.แรงงาน ได้ยื่นหนังสือลาออกจากตำแหน่ง โดยได้แจ้งกับข้าราชการ และเจ้าหน้าที่ในกระทรวงแรงงานว่าจะทำงานวันที่ 8 พ.ค. เป็นวันสุดท้าย เนื่องจากในเดือน มิ.ย.มีรัฐบาลชุดใหม่เข้ามา ขณะนี้ทีมงานจึงเก็บของบางส่วนออกจากห้องทำงานเพื่อเตรียมการไว้ก่อน ส่วนการจะไปรับหน้าที่ ส.ว.หรือไม่นั้นยังไม่แน่นอน